Ya gaw myiman m’koi nit dai;
Nang zawn re htawm de n mu,
P’dang Hkrun Lam Pandung n du;
Nachying m’grau grang ndai wa!
Tai ni pyi she mau mahka;
Majan nnan hkat ai ten,
Na mying dawnghkawn sumri ren;
Nang zawn byin ai Myu Tsaw Brang,
Ten hpring shawnglam de shanang;
Kam hpa myit dik ga ai wa,
Lahpawt lama n re hka!
Goi…! Tai a masing hta kadawng,
Tsadan lusha hta gumhkawng;
Nalung majan lawm taw gaw,
Sak nawng kau tim myit she pyaw;
Nachying sum dum dik sai goi!
Share Sh’gan n tai ai oi;
Na majaw pru ai myi prwi,
Manu n dan majoi lwi;
Wenyi lam mung sum sam sai,
Myit yu maroi nni ai;
Raitim Mungga langai tai,
Manang ni hpe shakram ai;
“Ngai zawn hkum rai mu lu oi,
Tsadan lusha hkum asoi;
Jahka kau na nachying yak,
N chyam yu na grai ahkyak;
Myu hte Mungdan a matu,
Nachying sadi dung mu lu!
Ngai gaw myit m’lai hpang hkrat ai,
Mungga Hkum Tsawp she tai sai;
Share Shagan mung hkum ngu,
Myu a m’tu Sari n lu;
Lamu ganghkau hkan sha pyau,
Tsadan nat ni manau nau;
Nye a sak hkrung lam ndai,
Kasi kaja mi n tai;
Yesu hpe myiprwi shapraw,
Hkye la lam n lu dagraw; she rai mat ni ai oi” da.
Shanglawt Tsing
10/7/2012(jinghpawkasa)
kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn